کالایوکی

کالایوکی  فن لینڈ کا ایک قصبہ اور بلدیہ جو شمالی اوستروبوثنیہ میں واقع ہے۔

یہ اُولو کے صوبے میں واقع ہے اور شمالی اوستروبوتھنیا علاقے کا حصہ ہے۔ اس کی کل آبادی 31 اگست 2017 کو 12,533 افراد شمار کی گئی۔ اس کا رقبہ 2,391.30 مربع کلومیٹر ہے جس میں آبی رقبہ 1,469.15 مربع کلومیٹر ہے۔ آبادی کی گنجانیت 13.59 افراد فی مربع کلومیٹر ہے۔

بلدیہ کی زبان فِنّش ہے۔

 تاریخ 
کالایوکی کا پہلا حوالہ ہمیں 16ویں صدی میں ملتا ہے اور اسے 1545 میں ایک پادری دیا گیا۔ تاہم 1860 کی دہائی میں اصلاحات کے دور میں پادری واپس لے لیا گیا۔ کالایوکی اپنے علاقے میں تارکول کی پیدوار کے مرکز کی اہمیت حاصل تھی۔ 19ویں صدی کے اختتام پر تارکول کی تجارتی اہمیت ختم ہو رہی تھی اور کالایوکی کی اہمیت بھی اسی اعتبار سے گھٹ گئی۔

تارکول کی پیداوار جنگلاتی صنعت کا نتیجہ تھی اور کالایوکی میں جنگلات سے متعلق سرگرمیاں طویل عرصے سے جاری تھیں۔ آج بھی لکڑی کاٹنے کے کارخانے شہر کا حصہ ہیں۔

تارکول کی تجارت کے علاوہ یہاں فارمنگ بھی اہمیت رکھتی ہے اور مختلف زرعی اجناس پیدا کی جاتی ہیں جن میں گندم اور رائی اہم تر ہیں۔ بہت سارے فارم ابھی تک موجود ہیں اور بہار اور گرمیوں کے موسم میں یہاں ہفتہ وار بازار لگتے ہیں اور مقامی تاجر اور کسان اپنی اجناس کی خرید و فروخت کرتے ہیں۔
 انتظامیہ 
کالایوکی کو شہر کا درجہ دینے کے بارے بہت مرتبہ کوششیں کی گئیں۔ پہلی بار 1865 میں تحریک چلی اور اگلی صدی میں بھی کئی بار یہ کوشش کی گئی۔کالایوکی کو آخرکار 2002 میں شہر کا درجہ مل گیا۔
فن لینڈ کی دیگر بلدیات کی مانند کالایوکی بھی کئی چھوٹے علاقوں سے مل کر بنا ہے جو فِنّش زبان میں کیولا کہلاتے ہیں۔ کالایوکی بھی وآسنکاری، پلآسی، میہتاکیولا، پوہ ین کیولا، پیتکاسن کیولا، ایتیلین کیولا، کیّنتا، تیونکا، کُریکّالا، کیرکینن، تیپو اور راؤتیو سے مل کر بنا ہے۔

ہر چار سال بعد کالایوکی کی عوام 35 نمائندگان کو منتخب کرتے ہیں جو ہر ماہ مل کر انتظامی امور دیکھتے ہیں۔ یہ 35 ارکان مزید 9 افراد کو منتخب کرتے ہیں جو باقاعدگی سے ملتے اور شہری امور چلاتے ہیں۔
اگلے بلدیاتی انتخابات 2020 میں ہوں گے۔

راؤتیو کی بلدیہ کو کالایوکی کے ساتھ 1973 میں ملا دیا گیا تھا۔ یکم جنوری 2010 کو ہیمانکا کی بلدیہ کو کالایوکی کا حصہ بنا دیا گیا
 سیاحت 
کالایوکی سیاحت کے لیے مشہور ہے کہ یہاں کے طویل اور خوبصورت ریتلی ساحل اور اس سے متعلق مشاغل لوگوں میں بہت مقبول ہیں۔

 مزید دیکھیے 
 فن لینڈ
 فہرست فن لینڈ کے شہر

 حوالہ جات 

 بیرونی روابط 


 Town of Kalajoki – باضابطہ ویب گاہ
 Kalajoki Tourism Information


زمرہ:فن لینڈ کے شہر اور قصبے
زمرہ:مقالے جن میں فن لینڈی زبان کا متن ہے
زمرہ:کامنز زمرہ جس کا ربط ویکی ڈیٹا پر ہے
زمرہ:فن لینڈ کی بلدیات